Mindaugas Kvietkauskas

(g. 1976 m. gegužės 27 d.) – Lietuvos literatūrologas, poetas, vertėjas.

Biografija 
1994 m. Vilniuje baigė vidurinę mokyklą.

2000 m. Vilniaus universitete baigė lietuvių kalbos ir literatūros studijas. 1999–2002 m. dirbo žurnalo „Metai“ redakcijoje. 2002–2003 m. studijavo judaiką Oksfordo universiteto Hebrajų ir judaikos studijų centre. 2005 m. pradėjo dėstyti Vilniaus universitete; 2006 m. tapo humanitarinių mokslų daktaru, 2015 m. – docentu, 2022 m. – profesoriumi.

2008–2018 m. ėjo Lietuvių literatūros ir tautosakos instituto direktoriaus pareigas.

2018–2020 m. XVII Vyriausybėje ėjo Lietuvos Respublikos kultūros ministro pareigas.

2023 m. balandžio 28 d. išrinktas Vilniaus universiteto Filologijos fakulteto dekanu.

Veikla 
Nuo 2006 m. kasmet organizuoja literatūros studentų ir dėstytojų seminarą „Literatūros salos“, nuo 2008 m. – Klasikos skaitymus Lietuvių literatūros ir tautosakos institute.

Moksliniai interesai: daugiakalbė Lietuvos literatūra, šiuolaikinė lietuvių literatūra, sociokultūriniai literatūros tyrimai, judaika.

Narystė 

 Nacionalinių kultūros ir meno premijų komiteto narys;
 Lituanistikos plėtros komisijos prie LR Vyriausybės narys;
 Lituanistikos tradicijų ir paveldo įprasminimo komisijos prie LR Seimo narys;
 Nuo 2012 m. Lietuvos rašytojų sąjungos narys.

Bibliografija 
Mokslinės monografijos
 Vilniaus literatūrų kontrapunktai: Ankstyvasis modernizmas 1904–1915 (2007 m.)
 Lietuviškieji Česlovo Milošo kontekstai (su Viktorija Daujotyte, 2011 m., lenkų kalba – 2014 m.)
Sudaryti leidiniai
 Tokią gražią kartą man atsiuntei… (Šatrijos Raganos šeimos atvirlaiškių rinkinys, su Brigita Speičyte, 2002 m.)
 Czesławo Miłoszo kūryba: modernioji LDK tradicijų tąsa (2012 m.)
 Transitions of Lithuanian Postmodernism. Lithuanian Literature in the Post-Soviet Period (2011 m.)
 Tolimas sapnas (Salomėjos Nėries poezijos rinktinė, 2016 m.)
Atrakintas dienoraštis (Matildos Olkinaitės kūrybos rinktinė, 2020 m.)
Vertimai
 Esfir Bramson-Alpernienė. Prie judaikos lobio (iš jidiš k., 2009 m.)
 Česlovas Milošas. Poezijos liudijimas: Šešios paskaitos apie mūsų amžiaus skaudulius (iš lenkų k., su Brigita Speičyte, 2010 m.)
 Abraomas Suckeveris. Žaliasis akvariumas (iš jidiš k., 2013 m.)
 Icchokas Radaševskis. Vilniaus geto dienoraštis, 1941–1943 (iš jidiš k., 2018 m.)
Avromas Suckeveris. Tsen lider / Dešimt eilėraščių / Ten Poems (iš jidiš, 2020 m.)
Kūrybos rinkiniai
 Rabi (eilėraščiai, 1998 m.)
 Uosto fuga (esė, 2016 m.)

Šaltiniai 

|-

Lietuvos literatūrologai
Lietuvos poetai
Lietuvos vertėjai
Vilniaus universiteto dėstytojai
Lietuvos kultūros ministrai